Document ID: 31999D0530

Komisijas Lēmums
(1999. gada 14. jūlijs),
ar kuru groza Lēmumu 95/453/EK, ar ko nosaka īpašus ievešanas nosacījumus attiecībā uz gliemenēm, adatādaiņiem, tunikātiem un jūras gliemežiem, kuru izcelsme ir Korejas Republikā
(izziņots ar dokumenta numuru C(1999) 2062)
(Dokuments attiecas uz EEZ)
(1999/530/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/492/EEK, ar ko nosaka veselības nosacījumus attiecībā uz dzīvu gliemeņu ražošanu un laišanu tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 9. pantu,
(1) tā kā 1. pantā Komisijas 1995. gada 23. oktobra Lēmumā 95/453/EK, ar ko nosaka īpašus ievešanas nosacījumus attiecībā uz dzīvām gliemenēm, adatādaiņiem, tunikātiem un jūras gliemežiem, kuru izcelsme ir Korejas Republikā [3], ir noteikts, ka Lauksaimniecības, mežsaimniecības un zvejniecības ministrija - Nacionālā zvejniecības produktu inspekcijas stacija (NFPIS) ir kompetentā iestāde Korejas Republikā, kura pārbauda un apliecina zvejniecības un akvakultūras produktu atbilstību Direktīvas 91/492/EEK prasībām;
(2) tā kā pēc Korejas administrācijas pārstrukturēšanas kompetentā iestāde, kura atbild par zvejniecības produktu veselības sertifikātiem (NFPIS), ir mainījusies no Lauksaimniecības un mežsaimniecības ministrijas uz Jūras lietu, zvejniecības un mežsaimniecības ministriju un šī jaunā iestāde spēj efektīvi pārbaudīt spēkā esošo tiesību aktu piemērošanu; tā kā tāpēc jāgroza kompetentās iestādes nosaukums, kas identificēts ar Lēmumu 95/453/EK;
(3) tā kā ir lietderīgi saskaņot formulējumu Lēmuma 95/453/EK virsrakstā ar formulējumu šā lēmuma pantos, un jo īpaši, lai paskaidrotu, ka šajā lēmumā ir noteikti ievešanas nosacījumi attiecībā uz saldētām vai pārstrādātām gliemenēm, adatādaiņiem, tunikātiem un jūras gliemežiem, kuru izcelsme ir Korejas Republikā;
(4) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 95/453/EK groza šādi:
1. Lēmuma virsrakstu aizstāj ar šādu:
"Komisijas 1995. gada 23. oktobra Lēmums, ar ko nosaka īpašus ievešanas nosacījumus attiecībā uz gliemenēm, adatādaiņiem, tunikātiem un jūras gliemežiem, kuru izcelsme ir Korejas Republikā";
2. Lēmuma 1. pantu aizstāj ar šādu pantu:
"1. pants
"Jūras lietu un zvejniecības ministrija - Nacionālā Zvejniecības produktu inspekcijas stacija (NFPIS)"; ir kompetentā iestāde Korejas Republikā, kura pārbauda un apliecina gliemeņu, adatādaiņu, tunikātu un jūras gliemežu atbilstību Direktīvas 91/492/EEK prasībām.";
3. Lēmuma 2. pantu aizstāj ar šādu pantu:
"2. pants
Gliemeņu, adatādaiņu, tunikātu un jūras gliemežu, kuru izcelsme ir Korejas Republikā un kuri paredzēti lietošanai pārtikā, jābūt no atļautajiem ražošanas apgabaliem, kas uzskaitīti šā lēmuma pielikumā."
2. pants
Šis lēmums ir adresēts dalībvalstīm.
Briselē, 1999. gada 14. jūlijā

Labels: 0
3
18
6